ประจำเดือนไม่ไหล ใส่ผ้าอนามัยไว้ไม่ไหลใส่เลย ไม่ออกมาเลย แต่ตอนเวลาเข้าห้องน้ำไปปัจสาวะ ก็ไหลเป็นเลือดสีแดงปกติ บางครั้งก็เป็นเหมือนก้อนหน่อยๆ ไหลออกมา แต่ใส่ผ้าอนามัยใช้ชีวิตประจำวันไม่ไหลออกมาเลย ไม่รู้สึกว่ามีอะไรไหลออกมาเลยปกติทุกๆเดือน วันแรกที่เป็นประจำเดือนจะไหลเยอะมากกก และมีอาการปวดท้องนิดหน่อย และปวดหลังมากเป็นปกติทุกเดือนของวันแรกทีเป็นประจำเดือน
สวัสดีค่ะ หากเลือดที่ออกอยู่ในช่วงที่ประจำเดือนควรจะมา เลือดดังกล่าวก็น่าจะเป็นประจำเดือน ส่วนการที่มีเลือดออกปริมาณน้อย อาจเกิดจากปัจจัยต่างๆ เช่น มีความเครียด พักผ่อนน้อย ออกกำลังกายมากไป อดนอน อดอาหาร มีน้ำหนัดลด มีภาวะโลหิตจาง หรือเป็นเพราะทานยาคุมกำเนิด หรือฉีดยาคุมกำเนิดอยู่ เป็นต้นแต่หากเลือดที่ออก ไม่ได้อยู่ในช่วงวันที่ประจำเดือนควรจะมา เลือดดังกล่าวอาจเป็นเลือดที่เกิดจากสาเหตุอื่นๆ เช่น1. เลือดออกช่วงวันไข่ตก ซึ่งจะอยู่ในช่วงกึ่งกลางของรอบเดือนและมาเพียง 1 วัน2. เลือดจากผลข้างเคียงของยาฮอร์โมนต่างๆ เช่น ยาคุมกำเนิด ยาฉีดคุมกำเนิด ยาสตรี ยาสมุนไพร และอาหารเสริมต่างๆ3. เลือดออกจากความผิดปกติต่างๆ เช่น มดลูกอักเสบ เยื่อบุโพรงมดลูกอักเสบ มะเร็งปากมดลูก เป็นต้น แต่เลือดออกจากสาเหตุเหล่านี้ มักจะออกมาเรื่อยๆ ร่วมกับอาการอื่นๆ เช่น ปวดท้องน้อย มีตกขาวผิดปกติ เป็นต้นดังนั้น หากเป็นเลือดประจำเดือน ก็ให้สังเกตประจำเดือนในรอบต่อๆ ไปก่อนค่ะว่าจะมาเป็นปกติหรือไม่ แต่หากไม่ใช่เลือดประจำเดือน แต่ยังมีออกมาเรื่อยๆ ก็ควรไปพบแพทย์เพื่อตรวจค่ะ